Arne Jacobsen

Arne Jacobsen (1902–1971) var en dansk arkitekt og designer som var med å innføre modernismen i Danmark.

Liv og virke

Bakgrunn 
Han ble født av jødiske foreldre og ble utdannet ved Kunstakademiet i København, hvor han i perioden 1956–1965 underviste som professor i bygningskunst inspirert av Le Corbusier.

Arne Jacobsen regnes som en representant for funksjonalismen. Blant Jacobsens store verk som designer og formgiver er stolen «Myren» og lenestolen «Ægget». Typisk for Arne Jacobsen var gjerne at han brukte mye farger, tekstiler og materialer.

Arne Jacobsen utdannet seg først til murer, men leste senere videre til arkitekt på Kunstakademiet. Blant lærerne var Kay Fisker, Ivar Bentsen og Kaj Gottlob.

Etter eksamen i 1927 ble Jacobsen ansatt ved statsarkitekt Poul Holsøes kontor i København og i 1930 åpnet han sitt eget kontor i Hellerup, som han drev frem til sin død. Hans første større prosjekt var boligområdet Bellavista i København (1930–1934).

Flere kjente danske arkitekter og formgivere har startet sin yrkeskarriere på Arne Jacobsens arkitektkontor, blant andre Jørgen Møller, Hans J. Wegner, Peter Karpf og Jørgen Gammelgaard. Etter Jacobsens død ble arkitektkontoret videreført av Dissing+Weitling.

Arkitektur og formgiving 
Jacobsen anså at utformingen av en bygning og dets interiør burde bestemmes av en analyse av deres struktur og anvendelsesområder og at bygningens arkitektur og innredningens design skulle komplettere hverandre.

På 1930-tallet innledet Jacobsen et samarbeide med møbeltilvirkeren Fritz Hansen. Produksjonsteknikken var ikke moden for Jakobsens idéer, men de kom til å bli virkeliggjort tidlig på 1950-tallet da han begynte å formgi møbler til bygningene sine.

Utvalgte møbler og inventar 
 1952 designer «Myren», trebeinet stol (fremdeles i produksjon, nå med 4 bein)
 1955 Model 3107, (kalt «syv'ere» eller Serie 7), firebent stablestol (fremdeles i produksjon av Fritz Hansen)
 1957 AJ-bestik
 1958 Egget («Ægget»)
 1958 Svanen
 1968 Vola vannbatterier

Utvalgte bygninger 
  – Enebolig i C.V.E. Knuths Vej 9, Hellerup. Premiert av Gentofte kommune samme år.
  – Fremtidens hus til bygge- og boligutstilling, sammen med Flemming Lassen. Revet etter at utstillingen var over.
 1929 – Eget hus i Gotfred Rodes Vej 2 i Ordrup.
  – Bellevue strandbad med kiosker, omkledningsrom og livreddertårn
  – Bellevue Teatret og restaurant i Klampenborg
 1937 – Skovshoved bensinstasjon
  – Århus rådhus - tegnet sammen med Erik Møller (Oppført i Kulturkanonen)
  – Rødovre rådhus
  – SAS Royal Hotel
  – St Catherine's College, Oxford, England
  – Danmarks Nationalbank
  – Den Kongelige Danske Ambassade, London.

Utmerkelser (utvalg) 
  – Eckersbergmedaljen
  – C.F. Hansen-medaljen
 1956-1965 – Utnevnes til professor i arkitektur ved Kunstakademiet, København
 1962 – Prins Eugen-medaljen
 1966 – Æresdoktor ved Oxford University

Referanser

Eksterne lenker 
 
 
 Arne Jacobsen
 Arne Jacobsen hos Fritz Hansen
 Arnejacobsen.gentofte.dk

 
Personer med enkeltverk i den danske kulturkanonen
Mottakere av C.F. Hansen-medaljen
Mottakere av Eckersbergmedaljen
Alumni fra Det Kongelige Danske Kunstakademi
Personer fra København